Højmiddelalderen var den periode, hvor de moderne nationer i vesten blev etableret. Kongerne i Frankrig, England og Spanien konsoliderede deres magt og etablerede stabile regeringsinstitutioner.<ref name=Backman283>Backman ''Worlds of Medieval Europe'' pp. 283–284</ref> Nye kongeriger som [[Kongeriget Ungarn|Ungarn]] og [[Kongerige Polen|Polen]], efter deres konvertering til kristendommen, blev centraleuropæiske magter.<ref name=Barber365>Barber ''Two Cities'' pp. 365–380</ref> Magyarer ([[ungarere]]) havde bosat sig i Ungarn omkring år 900 under kong [[Árpád]] (død ca. 907) efter en serie invasioner i 800-tallet.<ref name=Davies296>Davies ''Europe'' p. 296</ref> Pavedømmet, der længe var forbundet med en ideologi om uafhængighed fra sekulære konger, fremsatte for første gang deres verdslige magt og myndighed over hele den kristne verden; det [[Verdslig myndighed|pavelige monarki]] nåede sit højdepunkt i begyndelsen af 1200-tallet under [[Pave Innocent 3.|Innocent 3.]] (pave 1198-1216).<ref name=Backman262>Backman ''Worlds of Medieval Europe'' pp. 262–279</ref> De [[nordiske korstog]] og udvidelsen af kristne kongeriger og militærordner ind i tidligere hedenske områder Østersøregionen og [[Finland]] bragte tvungen assimilering til mange indfødte i europæisk kultur.<ref name=Barber371>Barber ''Two Cities'' pp. 371–372</ref>
Filosofi Historie Geologi